ผีแดง เฮ รูน-มาร์เชียล-เฟลไลนี คัมแบ็กซ้อมลุ้นลงบู๊พีเอสวี
อองโตนี มาร์เชียล และ มารูน เฟลไลนี กลับมาลงฝึกซ้อมกับเพื่อนร่วมทีมได้แล้ว มีลุ้นลงสนามช่วยทีมในเกมแชมเปียนส์ลีกที่จะพบกับ พีเอสวี ไอน์โฮเฟน ในวันพุธนี้,สำนักข่าวต่างประเทศรายงานวันที่ 24 พ.ย. ว่า ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ ได้รับข่าวดี เมื่อ เวย์น รูนีย์ กองหน้ากัปตันทีม,อองโตนี มาร์เชียล หัวหอกดาวรุ่ง  และ มารูน เฟลไลนี กองกลางหัวฟู กลับมาลงฝึกซ้อมกับเพื่อนร่วมทีมได้แล้ว ลุ้นลงช่วยทีมในเกม ยูฟ่า แชมเปียนส์ลีก รอบแบ่งกลุ่ม กลุ่มบี ที่จะเปิดสนาม โอลด์ แทรฟเฟิร์ด รับการมาเยือนของ พีเอสวี ไอน์โฮเฟน ในวันพุธนี้,รูนีย์ ได้พักในเกมบุกไปชนะวัตฟอร์ด 2-1 ในเกมลีกเมื่อวันเสาร์ที่ผ่านมา เนื่องจากป่วย ส่วน มาร์เชียล ได้รับบาดเจ็บเท้ามาจากการรับใช้ทีมชาติฝรั่งเศสในเกมอุ่นเครื่องกับอังกฤษเมื่อสัปดาห์ที่แล้ว ส่วนเฟลไลนี เจ็บน่อง,อย่างไรก็ตาม ล่าสุดตอนนี้ทั้ง 3 คน คาดว่าจะพร้อมลงเล่นสำหรับเกมกับ พีเอสวี ไอน์โฮเฟน ในวันพุธนี้ หลังจากมีส่วนร่วมในการฝึกซ้อมกับทีมในวันอังคารโดยไร้ปัญหาใดๆ แต่ในรายของ อันเดร์ เอร์เรรา,ฟิล โจนส์ และ ไมเคิล คาร์ริก ไม่ได้ลงฝึกซ้อมกับทีมเนื่องจากยังมีปัญหาอาการบาดเจ็บ,ทั้งนี้ ปัจจุบัน แมนฯยู นำเป็นจ่าฝูงกลุ่มบี โดยมี 7 แต้มจาก 4 นัด มีแต้มเหนือกว่า พีเอสวีฯ อันดับ 2 อยู่ 1 แต้ม
ปิศาจแดง แมนเชสเตอร์ ยูไนเต็ด ได้รับข่าวดี เมื่อ เวย์น รูนีย์,อองโตนี มาร์เชียล และ มารูน เฟลไลนี กลับมาลงฝึกซ้อมกับเพื่อนร่วมทีมได้แล้ว มีลุ้นลงสนามช่วยทีมในเกมแชมเปียนส์ลีกที่จะพบกับ พีเอสวี ไอน์โฮเฟน ในวันพุธนี้
แชมเปียนส์ลีก,แมนเชสเตอร์ ยูไนเต็ด,พีเอสวี ไอน์โฮเฟน,เวย์น รูนีย์,อองโตนี มาร์เชียล,มารูน เฟลไลนี,ข่าวกีฬา,ข่าว,ไทยรัฐออนไลน์